
A közösségi média hatásai a közszolgálatban

A XXI. században a digitalizáció, a technológia permanens fejlődésével a közösségi média megkerülhetetlenné vált, ezáltal nagyon fontos kutatási területnek számít. A dolgozatom első fejezetében bemutattam a közösségi média történetének főbb szakaszait a kialakulásától kezdve a web 2.0-ig, a közösségi média definícióját Ngai és társai szempontjából, a különböző közösségi oldalak típusait és funkcióit, valamint a közösségi média megjelenését, használatát a közszolgálatban. A második fejezetben ismertettem a közösségi média használatával járó általános kihívásokat a túlzott adatmennyiségtől a számítógépes zaklatásig, a közösségi médiából eredő adatvédelmi aggályokat és a kiberfenyegetettségeket. A kiberfenyegetettségek alfejezeten belül vizsgáltam meg az első tudományos állítást, H1: A közigazgatásban a kiberbiztonság incidenseinek száma megnőtt a koronavírus járvány hatásának következtében, melyet statisztikai elemzés módszertan segítségével végeztem el és értékeltem. A dolgozatom harmadik egyben utolsó fejezetében bemutattam egy általam választott közigazgatási szerv, nevezetesen Tiszamogyorós Község Önkormányzatának jogállását, feladat-és hatásköreit. Továbbá felvázoltam a közösségi média használatából származó aspektusokat a felhasználókra nézve, valamint elemeztem az önkormányzat jelentétét a közösségi médiában. Az önkormányzat jelenléte a közösségi médiában alfejezeten belül kettő tudományos állítást vizsgáltam meg, H2: A közösségi média használata egyszerű a helyi lakosság számára; H3: A helyi lakosság szerint Tiszamogyorós Község Önkormányzat számára hasznos a közösségi média használata, kérdőíves felmérés által, melyet statisztikai program segítségével értékeltem ki. Kutatásom során a megfogalmazott hipotézisek igaznak bizonyultak a kapott eredmények alapján, ezáltal mindegyik állítás bizonyítást nyert. A témával kapcsolatban megállapítható, hogy a kutatásom nem terjed ki részletesen a téma minden részére, ezáltal a jövőbeli kutatások elengedhetetlenek a tudományos terület jobb megismerése szempontjából.



